92. szám

2009. márciusHÍRLEVÉLA Magyar–Japán Baráti Társaság tájékoztatója

Budapesti programjaink…
… minden hónap harmadik szerdáján 17.00 órakor kezdődnek a Net
Travel Service (NTS) korszerűen felszerelt tárgyalótermében. Cím:
Budapest V. ker. Bajcsy Zs. út 12. ’ECE’ Irodaház a Bajcsy Zs. út és az Erzsébet tér
sarkán. A hallban balra kell menni, majd liften a 2. emeletre. Az NTS nevű táblával
ellátott ajtónál várnak minket. A programváltoztatás jogát fenntartjuk!

Március 18: Dr. Balogh Tamás főosztályvezető, (Egészségügyi
Minisztérium) előadása az I. világháborúban japán hadifogságba
került magyarokról , a Kaiserin Elisabeth nevű osztrák-magyar
cirkálóról.
Április 15: Beszélgetés a J-CAT önkéntesekkel, akik most érkeztek
Magyarországra.

Akisino herceg és Kiko hercegné magyarországi látogatása
Akisino herceg, Akihito császár második fia, most 44 éves. Feleségével, Kiko
hercegnővel érkezik májusban Magyarországra. Kiko hercegnő elmondása szerint
két lányuk, Mako hercegnő és Kako hercegnő gyakran vigyáz a kishercegre,
Hiszahitora, sokat foglalkoznak vele. A legkisebb császári gyermek 2006.
szeptember 6.-án jött a világra, Akisino herceg és Kiko hercegnő 43 év óta az elsőfiú gyermek a japán uralkodócsaládban. Hiszahito (悠仁 - ひさひと) nevének
jelentése: 'örökkévaló, békés és erkölcsös'. Születésével a Felkelő Nap országában
régóta tartó örökösödési válság átmenetileg megoldódott.

1

92. szám

2009. március

Japán Oscar
A legjobb idegen nyelvű filmnek járó Oscar-díjat a japán Okuribito(Departures) című alkotás nyerte el; a Takita Jodzsiro által rendezett film
egy állását vesztő csellista történetéről szól. Az Oscar-díj történetében
már tizenkétszer jelöltek japán filmet, ám ez az első alkalom, hogy aszigetországból származó alkotás nyert.

Közgyűlésünk
A Magyar-Japán Baráti Társaság idei Közgyűlése május 29-én pénteken
15 órakor kezdődik és kb. 19 óráig tart a Nemzetek Házában (Bp. VI.
ker. Bajza utca 54. I. emelet.) Szeretettel és sok meglepetéssel várjuk
tagjainkat!

Tagdíjfizetés
Kérjük minden kedves Tagunkat, hogy fizesse be 2009. évi tagdíját.
Dolgozóknak: 2000 Ft. Diákoknak és nyugdíjasoknak: 1000 Ft.
Köszönjük! A Magyar-Japán Baráti Társaság bankszámlája: OTP
11705008-20108715

Kedves Tagtársaink!
Köszönjük mindazoknak, akik megtették ezt korábban is, és ezúttal
is kérjük, hogy adójuk 1%-át társaságunk számára ajánlják fel. Csakígy lehetséges, hogy ilyen kis tagdíjjal fenn tudjuk tartani társaságunkat.
Az 1 % minden évben fontos forrásunk. 2009-ben is fontos, hogy aMagyar-Japán Baráti Társaság megkapja az SZJA 1%-ot minél
többünktől! Mintaként leírjuk a rendelkezés módját.
Rendelkező nyilatkozat a befizetett adó egy százalékáról
A kedvezményezett adószáma: 19001102-1-42
A kedvezményezett neve: Magyar-Japán Baráti Társaság
Ezt a nyilatkozatot tegye egy olyan postai, kisméretű, szabvány borítékba, amely e
lap méretét csak annyiban haladja meg, hogy abba a nyilatkozat elhelyezhető
legyen. FONTOS: A rendelkezés csak akkor érvényes és teljesíthető, ha anyilatkozaton a kedvezményezett adószámát, a borítékon pedig az ön nevét,
lakcímét és az adóazonosító jelét pontosan tünteti fel és a boríték lezárása után aragasztási felületen átnyúlóan aláírta a rendelkező magánszemély a borítékot. A
borítékra a következőket kell írni: Az adózó neve:……………………...
Lakcíme:…………………………….. Adóazonosító jele:………………….
Vadadi Kornél, gazdasági vezető

2

92. szám

2009. március

Felhívás!
A magyar-japán diplomáciai kapcsolatok 50. évfordulójára a kapcsolatok kis és nagyszereplőiről internetes almanachot szeretnénk összeállítani. Ehhez kérjük tagságunk
szíves közreműködését. Gyűjtjük és keressük azoknak a személyeknek a nevét, akik
a két ország kapcsolatait ápolták, tartották, illetve valamilyen szerepet töltöttek be.
Például az egyik nem igazán feltárt terület azoknak a hadifoglyoknak a személye,akik az I. világháború után Szibériából Japánon keresztül kerültek haza, vagy
maradtak kint Japánban. Kérjük tagságunkat, hogy akinek tudomása van ilyen
személyekről (híresek, elfelejtettek vagy kevésbé ismertek), e-mailben, levélben írják
meg. Ha valakinek csak részinformációja van az is igen érdekes, mert hátha egy
másik tagunk ki tudja egészíteni. Tehát személyek adatait, kapcsolódó történeteket
illetve fotókat, vagy tárgyi emlékek fényképeit keressük és várjuk, beleértve atöredékeket is. Természetesen a témával kapcsolatban személyes találkozóra is sortlehet keríteni. Honlapunkon Almanach menü alatt található további információ és az
egyre bővülő anyag. Várom tagságunk anyagait!
Kiss Sándor 1112 Budapest, Brassó utca 26/a almanach50@gmail.com

AZ „ÉN JAPÁNOM” fotópályázat eredményei
A 2009-es jubileumi évre az MJBT által meghirdetett „Az én Japánom” fotópályázat”ra 12 versenyző 70 képpel nevezett be.
A zsűri elnöke: Nagy Z. László fotóművész, a japán képek szakértője
Tagok: Borsányi Klára és Szende Györgyi
I. díjDemény Kata: Menyasszony
Benda Péter: Tokió
Cseresnyési Eszter: Kakukktojás
II. díj
Gosztola Rita: Fudzsi
Nagygyörgy Anna: Pontyok
Wenger Tibor: Gésák hátulról
III. díj
Steven Nelson: Rokkakudó
Helfenbein Katalin: Koja-szan
Gerle Margit: Dzsizó szobrok
A három I., II. és III. helyezett kilenc képen kívül a győztesek még hét képét isdicséretben részesítette a zsűri.
A győztes fotókat mindenképpen szeretnénk kiállítani. Ennek helyéről, idejéről és
módjáról a vezetőség fog dönteni.
Gratulálunk minden kedves résztvevőnek, köszönjük, hogy megtiszteltek minket
jobbnál jobb fotóikkal!
Vihar JuditMJBT elnök

392. szám

2009. március

Télen történt
A JAPÁN-MAGYAR EMLÉKÉV eseményei
2009 a japán-magyar diplomáciai kapcsolatok felvételének 140. és újrafelvételének
az 50. évfordulója. A január 28-án lezajlott Yo-soro dobkoncert egyben a„Magyarország-Japán Jubileumi Év 2009” megnyitó eseménye is volt.

JAPÁN ÜNNEPSÉG 20092009. február 6-án a Magyarországi Japán Nagykövetség Színháztermében
rendezték meg a Nagykövetség és a magyar Oktatási és Kulturális
Minisztérium közös szervezésében a japán kormány új önkéntes programja, a
J-CAT (Japan Cultural Advanced Team) kezdetét ünneplő ‘Japán Ünnepség
2009’-et.
Az ünnepély bevezetőjeként a rendezvény főszervezői, Nabekura Sinicsi nagykövetúr és Bogyay Katalin, az Oktatási és Kulturális Minisztérium nemzetközi
kapcsolatokért felelős szakállamtitkár asszony mondtak üdvözlő beszédet, amelyben
kifejezték reményüket, hogy a két ország közötti diplomáciai kapcsolatok kiemelkedő
évfordulóját ünneplő 2009-es évben a J-CAT a Magyarországot és Japánt összekötő
híd szerepét fogja betölteni.
A J-CAT újonnan kitűzött célja a japán nyelv oktatása és a japán kultúra
népszerűsítése folyamán az alulról induló kezdeményezéseknek teret engedve az
emberek közötti kulturális érintkezés és csere elmélyítése. Magyarországon kívül
további három ország, Lengyelország, Bulgária, és Románia fogad összesen 26önkéntest. Képünkön a Magyarországra érkezett önkéntesek.

492. szám

2009. március

A fogadó intézményeket képviselve a Magyar-Japán Baráti Társaság elnöke, Vihar
Judit asszony mondott üdvözlő beszédet, amelyben kifejezte, hogy az egyes
intézményeknek feltett szándékuk, hogy a J-CAT elnevezésű új önkéntes programon
keresztül még élénkebb kulturális tevékenységet fejtsenek ki. Vihar Judit asszony
emellett a készülő Japán-Magyar Szótár szerkesztői munkálataival kapcsolatban
elmondta, hogy a szótár szerkesztése befejeződött, már csak a nyomtatás van hátra,és a japánul tanulók hamarosan kezükbe vehetik az elkészült szótárt.
A J-CAT önkéntesek alapvetően japán nyelvtanárként dolgoznak majd, de ezzel
egyidejűleg a japán kultúra különböző területeit is - többek között a tea-ceremóniát,
az ikebanát, a kalligráfiát, az origamit, a japán filmművészetet stb. – fogják amagyarok körében népszerűsíteni. Az Ünnepségen rövid bepillantást nyerhettünk
mindezen tevékenységekbe a tea-ceremónia, az ikebana-, és az origamidemonstrációk jóvoltából.

JAPÁN NAP
A Városmajori Gimnáziumban Japán Napot szerveztek március 4-én 12.00-17.00 óra
között.

UTAZÁS KIÁLLÍTÁS
A Net Travel a Magyar-Japán Jubileumi Év alkalmából gazdag programmal várta azérdeklődőket az Utazás kiállításon február 26-március 1. között. Tartottak karatebemutatót, origami-bemutatót (Villányi Mariann, Magyar Origami Klub vezetésével).
Bonszai bemutatóval és szaktanácsadással várta az érdeklődőket Katona Ervin, az
Egyetemi Bonszai Klub elnöke. A látogatók megismerkedhettek az ikebanával, akalligráfiával, a japán teaceremóniával, a japán tradicionális viseletekkel. A Nissin
Foods-nál japán tésztaételeket kóstolhatnak, a Manabi nyelviskola hazai

592. szám

2009. március

képviselőjétől a Hanaco Kft-től pedig információkat szerezhetnek a Japánban történő
nyelvoktatás lehetőségeiről. Fellépett a Kiyo-Kito Taiko dobcsoport is.

Esterházy Japánban
Februárban mutatta be Esterházy Péter japánra fordított művét a Hahn-hahn grófnő
pillantása című regényt a mű fordítója, Waseda Mika és a németországi tübingeni
egyetem professzora, Eschbach-Szabó Viktória. A regény Hahn-Hahn grófnőről szól.
"A gonosz Heine tesz említést a nőírókról szólva, mondván: azok egyik szeme apapíron, a másik mindig egy férfin - kivéve Hahn-Hahn grófnőt, aki félszemű. A
regény e létező (imaginárius?) szem pillantását irigyli el, evvel nézi a világot." Akönyvben szereplő utazó, végigutazik a Dunán eredetétől a torkolatáig. S közben
nemcsak a térben, de az időben is utazást tesz vele együtt az olvasó. A Duna és két
partjának, tájaknak, városoknak, embereknek a sorsát ismerhetjük meg. Izgalom,erotika, a humor valamennyi árnyalata megjelenik az olvasó előtt. A lebilincselő
olvasmányról a japánok több érdekes előadást hallhattak, amelyekből kitárulkozott aközép-európai múlt és jelen.
Esterházy Péter legközelebb novemberben utazik Japánba a jubileumi év
díszvendégeként. A kép a Tokió Egyetemen (Tódai) készült.

692. szám

2009. március

HAVI RENDEZVÉNYÜNK BUDAPESTEN
Havi klubunk keretében február 18-án 17 órakor Lantos Ferenc számolt be a paprika
termesztéséről Japánban. Ördög Balázs előadást tartott a bonszai művészet
kialakulásáról és kialakítási módszereiről, Tóth Brigitta pedig a jokohamai Szankeien
parkról. Képünkön Lantos Ferenc beszélget a Magyar-Japán Baráti Társaság
munkáját nyelvtanfolyam tartásával segítő J-CAT önkéntessel Aoki Tomiko-val.

Fényképkiállítás és táncbemutató
Február 2-án a Budapesti Műszaki Főiskola aulájában "Nyolc Milliónyi Istenség Jaojorozu" címmel fényképkiállítás nyílt. A megnyitón fellépett: Megumi Oba japánművésznő (képünkön) és Bata Rita koreográfus, táncművész.

792. szám

2009. március

A Japán Alapítvány rendezvénye„Amateraszu Ómikami barlangjától a mai színpadig” címmel
Bata Rita koreográfus, táncművész (képünkön) tartott előadást a kagura, nó, kabuki
és a butó táncműfajáról a Japán Alapítvány könyvtárában február 6-án.

Tavaszi programok

2009: A Magyar-japán diplomáciai
kapcsolatok felvételének emlékéveJapán vonatkozású programok Magyarországon
2009. március-június között
Tavaszi hangok koncert
A hagyományokhoz híven idén is közös koncertet adnak – immár hetedszer – a
Zeneakadémián tanuló japán és magyar hallgatók.
Az időpont és a helyszín:
Március 20. péntek 19 óra
Zeneakadémia Kisterem (Liszt Ferenc tér 8.)
A belépés díjtalan.
Jegyek igényelhetők: a Sűdy és Társa Kft–nél. Tel: 279 1009
8

92. szám

2009. március

Japán Művészet a Thália Színházban
a Budapesti Tavaszi Fesztivál és a Magyar-Japán Baráti Társaság
szervezésében
Thália Színház (1065 Budapest, Nagymező u. 22-24.)
2009. március 21. és 22.
A 11.00-17.00 óra közötti programok ingyenesek.
Thália Színház – fszt, I. emelet:
Manga kiadványok, japán tárgyú könyvek, DVD-k, maga rajzolók; Origami (Gulyás
Anikó - Budapesti Origami Kör); Papírsárkányok (Andaházy László, MJBT Takotagozat); Kandzsi rajzolás (Borsányi Klára MJBT és önkéntesünk Aoki Tomiko);
Ikebana-bemutató (Sinonome – Ohara iskola); go; japán táncpad; bonszai (Katona
Ervin – Egyetemi Bonszai Klub elnöke); fotók Kiotóról (Japán Alapítvány kiállítása);szusi-kóstoló (Takebajasi étterem), szake, japán tea.
Március 21. Stúdió – 1. emelet
11.00-12.00 Anime vetítés
12.00-13.00 Harcművészeti bemutató
13.15-14.45 Tea-ceremónia bemutató (Palotás Gábor, Kontor Kornélia)15.00-15.45 Kimonó bemutató (Szarai Midori szervezésében)16.00-16.30 Haiku
Március 22. Stúdió – 1. emelet
16.00-16.30 Koto hangszerbemutató
16.30-17.00 A Kiyo-Kito Taiko dobegyüttes fellépése
Március 21.
Thália Színház, 19.30
A kotótól a klasszikusokig
Alkan: Szimfónia zongorára
Minoru Miki: Hanayagi
Gayo Nakagaki: Peace
Gayo Nakagaki: Gekko no Kirameki
Beethoven: Esz-dúr zongoraötös
Mozart: c-moll szerenád
Közreműködik: Josihiro Ota – zongora, Gajo Nakagaki – koto, Tokyo-Budapest
Ensemble (művészeti vezető: Berkes Kálmán)
Március 22.
Thália Színház, 19.00
A Tokiói Kamaraopera vendégjátéka
Nakadzsima Acusi–Nakamura Szakae–Tanaka Hitosi: A hold és a tigris legendája

992. szám

2009. március

Vezényel: Amanuma Jukó
Közreműködik: Tanto Maszami, Morinaga Tomoko, Takezava Josiaki, Vatanebe
Akira – ének, Tojoda Jumino – hegedű, Tojoda Rio – gordonka, Nakagava
Maszami – fuvola Nara Kiai– zongora, Josihara Szumire – ütőhangszerek
Rendező:Kurijama Maszajosi
Díszlet: Szuzuki Tosiaki
Jelmez: Ogata Kikuko
Világítás: Murofusi Ikuo, Ajabe Sindzsi
A 2009-es év mind Japán, mind Magyarország részéről két évfordulót jelent: a japánmagyar diplomáciai kapcsolatok felvételének 140. évfordulóját és újrafelvételének 40.
évfordulóját. Japán és Magyarország diplomáciai kapcsolata 1869-ben, az "OsztrákMagyar Monarchia" idején vette kezdetét. A II. világháború után 1959 augusztusábana diplomáciai kapcsolatot újraélesztik, 1960-ban mindkét országban létrehozták akövetséget, majd 1964-ben mindkét ország azt nagykövetségi rangra emelte. 1989
után, miután Magyarországon a rendszerváltás megtörtént, részben japántámogatásnak köszönhetően a két ország közötti kapcsolat ugrásszerű fejlődésnek
indult. Azóta a két ország kapcsolata a politika, a gazdaság és a kultúra terén
folyamatosan fejlődik. Ennek ékes bizonyítéka a Budapesti Tavaszi Fesztivál japánkultúrát bemutató sorozata.

Imaoka Dzsúicsiró emléktábla
A Magyar-Japán Baráti Társaság 2009. májusában emléktáblát fog felavatni Imaoka
Dzsúicsiró emlékére Imaoka egykori törzshelyén a Centrál kávéházban Budapesten.
Imaoka Dzsúicsiró (1888-1973) volt az első olyan japán, aki hosszabb időt töltve
Magyarországon (1922-1931 között), – de utána többször is rövidebb időre – sokat
tett a két ország közötti baráti és kulturális kapcsolatokért. Elsőként készített japánmagyar, magyar-japán zsebszótárt, majd magyar-japán nagyszótárt, magyar
irodalomtörténetet a Halotti beszédtől a 20. század elejéig. Emellett rengeteget
fordított, többek között Madách: Az ember tragédiája, Petőfi: János vitéz, rengetegPetőfi, Arany, Kölcsey és Vörösmarty költeményt. Ő készített elsőnek japánok
számára magyar nyelvtant is. Emellett Centrál kávéházi törzshelyén mindenkivel
találkozott, aki akkoriban fontos személyiség volt, többek között Móra Ferenccel,
Szabó Lőrinccel, Cholnoky Jenővel, Bárczy Istvánnal, Klebelsberg Kunóval és még
másokkal is. Tagja volt a Magyarokat Megsegítő Japán Társaságnak, amely
pénzadománnyal segítette az 1956-os forradalmat. Ő fektette le a japán-magyar
diplomáciai kapcsolatok alapját, melyet 1938-ban Hadzsime Macumija és Teleki Pál
írt alá.
Még sorolhatnánk tevékenységét, de ennyi is elég talán arra, hogy méltó emléketállítsunk számára hőn szeretett Magyarországában.
Az emléktábla avatás időpontját később közöljük, mindenkit szeretettel várunk
erre az eseményre, mert Magyarországon ez lesz az első emléktábla, mellyel
egy japán ember személye előtt tisztelgünk.

1092. szám

2009. március

Synergy of Cultural Dialogues
BGF - KKFK Budapest, XVI. Mátyásföld, Diósy Lajos utca 22-24.
2009. március 27. egész nap és március 30. délelőtt
A tudományos szimpózium célja, hogy fórumot teremtsen a közös gondolkodásra és
eszmecserére távoli kultúrák kutatói között, hogy közelebb hozza egymáshoz atudományos és oktatási szféra szereplőit koncepcionális és módszertani kérdések
vonatkozásában.
A Budapesti Gazdasági Főiskola Külkereskedelmi Főiskolai Kara és a JSMR
(Japanese Society for Multicultural Relations) szervezésében
A szimpózium munkanyelve az angol.

„Japán diplomáciai kapcsolatai az USÁ-val és Kínával”
címmel előadást tart TANIGUCSI Tomohiko, a Japán Külügyminisztérium
tanácsadója március 27-én (péntek) 16:00–17:00 óráig az ELTE BTK B épület 217es előadójában (Bp. VIII. Múzeum krt. 4/B)
A belépés ingyenes!
Támogatók: Japán Nagykövetség és ELTE BTK Japán Tanszék

Himiko no kai együttes turnéja
Győr, József Attila Művelődési Ház: április 11.
Kecskemét, Székesfehérvár: az időpontok még nem véglegesek.
Erzsébetligeti Színház, Budapest, XVI. ker. Hunyadvár u. 43/b.
(záró előadás): április 16.
A Magyar-Japán Baráti Társaság és BGF Külkereskedelmi Főiskolai Kar
szervezésében

Tazaki Rjúicsi fotóművész kiállítása
Helyszín és megnyitó: Erzsébetligeti Színház (Budapest),
2009. április 18. A kiállítás egy hónapon át látható.
Tazaki júniusban fotósoknak ad konzultációs lehetőséget.
A BGF Külkereskedelmi Főiskolai Kar szervezésében

A Magyar-Japán Baráti Társaság Székesfehérvári Klubja áprilisban
cseresznyevirágzáskor Fejér megye iskolái számára a fűvészkerti pikniken fákat kap
ajándékba, melyeket az iskolák udvarain elültetnek.

Wa - Modern Japán Design és Harmónia kiállítás
Iparművészeti Múzeum, Budapest
2009. ápriIis 8-tól május 31-ig
Szervező: Japán Alapítvány

11

92. szám

2009. március

Sárkányeresztő Fesztivál Pákozdon Pünkösdkor
Szervezők: Pákozd önkormányzata és a Magyar-Japán Baráti Társaság Sárkány
tagozata
Pákozd2009. május 30-31.

Magyar keramikusok japán hatású alkotásainak kiállítása
A Magyar-Japán Baráti Társaság és a Kecskeméti Nemzetközi keramikus iskola
közös szervezésében
Museion No. 1. galéria. Üllői út 3.
2009. június 11-július 4.

Nemzetközi Gyermeknap - Játszóház
Budapest, Városliget
Szervező: Japán Nagykövetség
2009. május 31.

Murakami Keiko bőrművész kiállítása az Árkád Galériában
Budapesten a VII. ker. Rákóczi út 30.
május 21-26-ig. Szervező: Sűdy és Társa Kft.

TOVÁBBI TAVASZI PROGRAMOK:
KORTÁRS JAPÁN KERÁMIÁK
a kecskeméti Nemzetközi Kerámia Stúdió műhelyéből
A kiállítást dr. Vihar Judit egyetemi tanár, a Magyar – Japán Baráti Társaság elnöke
nyitotta meg 2009. február 19-én. Köszöntőt mondott Probstner János DLA
keramikusművész, a Nemzetközi Kerámia Stúdió igazgatója.

1292. szám

2009. március

Az immár harminc éve fennálló, kecskeméti Nemzetközi Kerámia Stúdió
mindig fontosnak tartotta a japán művészekkel való kapcsolat kiépítését
és erősítését, ennek köszönhetően 1984 és 2007 közti időszakban kiváló
japán
keramikusművészeket
hívottmeg
ésfogadottművészeti
alkotótelepén. A több mint 3000 műtárgyat őrző, kiemelkedő jelentőségű
kortárs gyűjteményének értékes darabjait képezik a Stúdió műhelyeibenszületett japán alkotások.

A Japánból elsőként érkező művész, /Hideo Macumoto/ 1984-ben dolgozott
Kecskeméten, s őt még huszonketten követték. A gazdag névsorban szerepelnek akortárs japán kerámiaművészet olyan első generációs klasszikusai is, mint /Jaszuo
Hajash/ és /Kimijo Misima/. Nem véletlen, hogy az alkotók többsége Kyotóból és
környékéről érkezett, ahol mindmáig rendkívül erősen élnek a japán kerámia
hagyományai. A kiállítók között olyanok is vannak, akik hazájuktól távol kerültek, ígypéldául a figuratív kerámia egyik legtekintélyesebb mesterének számító /Akio
Takamori/ az Egyesült Államokból érkezett. /Husz Ágnes/ Magyar keramikusművész
pedig már évtizedek óta a távol-keleti országban él és alkot, így illeszkedik munkáival
a japán művészek sorába. Az I. Nemzetközi Szilikátművészeti Triennálé (2005.)
kiállítása óta most látható először a III. díjas /Rjota Aoki/ porcelánja is.
Azt, hogy a Nemzetközi Kerámia Stúdió budapesti Galériája most kitűnő
japán művészek alkotásait mutathatja be, nemcsak vonzerejének és szakmai
elismertségének, hanem Geszler Mária, Schrammel Imre és Kecskeméti Sándor
magyar keramikusművészeknek is köszönhető. Többször is dolgozván Japánban,
Sigarakiban, tapasztalataikkal, tanácsaikkal segítették az eredményes kapcsolatteremtést.
A kiállítás március 21-ig tekinthető meg. Helyszíne:
MUSEION No.1- a Nemzetközi Kerámia Stúdió Galériája
Budapest, IX. ker. Üllői út 3.
Nyitva tartás: keddtől péntekig 11-17 óra
Szombaton 11-14 óra
Telefon: 06-1 216-47-84, 06-20 223-71-80
E-mail: museion@t-online.hu
icshu@t-online.hu

1392. szám

2009. március

GINKGÓ
A Kertészeti Egyetem egykori növendéke, Biró Tamás a Magyar Japán Baráti
Társaság korábbi főtitkára két ízben is járt Japánban. Első kint tartózkodása után,
1992-ben magával a hozta a szentként tisztelt 1000 évesnek tartott kamakurai
ginkgó (icsonoki) egy magját. A mag nevelését a Dísznövény és Dendrológiai
Tanszék vezetőjére, prof.dr Schmidt Gáborra bízta, azzal a kéréssel, hogy az abbólfejlődött fát később a Kertészeti Egyetem Budai Arborétumában ültessék ki ésszármazását jelöljék meg. Az emléktábla ünnepélyes leleplezésére 2009 április 24én, pénteken 10 órakor kerül sor, a hagyományos háromnapos Kertészeti
Szakkiállítás és Vásár megnyitója előtt egy órával.

Cseresznyefa-virágzás
A japán hagyományok szerint április 5-15. között a cseresznyefa-virágzást tekinthetik
meg az érdeklődők a budapesti Füvészkertben.

A Japán Alapítvány szervezésében…
A JAPÁN FILMKLUB PROGRAMJA MÁRCIUSBAN
Helyszín: Örökmozgó Filmmúzeum, Budapest, VII. Erzsébet körút 39. Tel: 342-2167
A filmeket japán nyelven, angol felirattal, magyar szinkrontolmácsolással
vetítjük. A filmvetítés ingyenes. Jegyfoglalásra és elővételre nincs lehetőség.
Jegyek ingyenesen átvehetők az előadás előtt a mozi pénztárában érkezési
sorrendben.
2009. március 11.
MY SECRET CACHE (HIMITSU NO HANAZONO)(1997, 83p) Rendezte: YAGUCHI Shinobu
Menekülő bankrablók vesznek oda a hegyek között egy balesetben. Az egyetlen
túlélő a túsz, Sakiko, a folyóban sodródva, egy bőrőnd pénzbe kapaszkodva menekül
meg… Féktelen komédia a Swing Girls és a Water Boys rendezőjétől.
2009. március 25.
TURTLES ARE SURPRISINGLY FAST SWIMMERS (KAME WA IGAITO HAYAKUOYOGU)(2005, 90p) Rendezte: MIKI Satoshi
Az unatkozó fiatal háztartásbeli Suzume mindennapjainak legizgalmasabb pontja,
amikor megetetheti egyfolytában dolgozó férje imádott teknősbékáját. Már-már úgyérzi, nem bírja tovább ezt az életet, amikor a véletlen elé sodor egy apróhirdetést…

14

92. szám

2009. március

Tervezett magyar vonatkozású programok Japánban
a 2009-es emlékév keretében
Hírlevelünk e számában egy márciusi programról, valamint az év során
tervezett zenei és táncművészeti programokról adunk hírt. A programok
nagy részét őszre tervezik.
Program
Magyarország
megismertetése
civilek művészeti
alkotásain
keresztül - kiállítás

Tervezettidőpont
március 915. között

Fiatal japán zenészek
vidéki koncertjei

Kardos Tamás
fotóművész kiállítása

Magyar Erdélyi folklór
műsor
A
Liszt
FerencZeneművészeti
Egyetem kb. 80 tagú
zenekarának
vendégjátéka

A
SzolnokiSzimfonikus Zenekar
ésaBartókRészletes leírás

Szervező

Kiállításra kerülnek
Magyarországgal
kapcsolatos fotók,
festmények, hímzések,szobrok, fametszetek,
porcelánok, illetve rajzok,
melyek többsége a JMBT
tagjainak gyűjteményéből
való. Helyszín: Jokohama,
Minato-Mirai Galériában
Magyarországhoz
kapcsolódó zenészek
koncertje olyan vidéki
városokban, ahol a JMBT
aktívan tevékenykedik.

Japán-Magyar Baráti
Társaság (JMBT)Magyar Fesztivál c.
programsorozata
keretében
MagyarNagykövetség (NK)támogatásával
A JMBT 2009-es
Magyar Fesztivál
című
programsorozata
keretében.
A tokió Magyar
Nagykövetség
támogatásával

2009.
szeptember
közepén egy
hétig

Kardos T. tíz évvel ezelőtt
is rendezett fotókiállítástJapánban.
Helyszín: Tokió, Aidem
Fotó Galéria „SIRIUS”
július 4., 6., 8. Okazaki, Oszaka
októbernovember

Több fellépés Tokióban és
Oktatási
Oszakában. A Muszasino
Minisztérium,
Akadémia
vendégei
Magyar(BerkesKálmán Nagykövetség, Tokió
karmesterott(NK)
vendégprofesszor).
Jövőre lesz 80 éves az
Akadémia,ünnepiprogramjuk része lehet akoncert.
Izaki Maszahiro a zenekar Japán-Magyar Barátifőzeneigazgatója,a
Társaság (JMBT),
zenekar a testvérvárosi
NK támogatásával

1592. szám

2009. március

Kamarakórus japánvendégszereplése

kapcsolatok
fellép(ne)megyébenkeretében
Jamagata

A Kaláka együttes
koncertkörútja
Japánban

A Kaláka együttes hatszor
járt Japánban, családi
koncerteket,
iskolai,óvodaielőadásokat
adtak
országszerte
nagy
sikerrel.

JMBTMagyar jazzJapánban – Vukán
György és a Szuper
Trió
A NOX együttes
fellépése Japánban

A Japánban
dolgozó/élőművészek
kamarakoncertjei anagykövetségen
A Japánba látogató
magyar együttesek,
zenészek
szalonkoncertje anagykövetségen.

A
NOX
jellegzetes
zenéjében felcsendülnek
ismerős magyar népzenei
motívumok, melyek anépzenekedvelőit
ismegragadják.
3 alkalommal A Japánban dolgozó
magyar művészek mellett
japán előadók isfellépnének.
Szalonkoncerttelösszekötött fogadás anagykövetségen.

NKNK

BONSAI PÁLYÁZAT!
Japán és Magyarország közötti diplomáciai kapcsolatok felvételének 40.,újrafelvételének 50. évfordulója alkalmából az Egyetemi Bonszai Klub
pályázati felhívást tesz közzé Országos Bonszai és Szuiszeki
Fesztiválon való részvételre. A pályázaton bárki korlátozás nélkül részt
vehet. Pályázni lehet önálló bonszai, és önálló szuiszeki alkotással. A
Pályázati Felhívás és a Pályázati adatlap letölthető az Egyetemi Bonszai
Klub honlapjáról: www.freeweb.hu/bonsaiclub
A Pályázati Felhívás elválaszthatatlan része a Pályázati adatlap, melyek
együtt tartalmazzák a pályázáshoz szükséges összes adatot.
A pályázat benyújtásának határideje: 2009. augusztus 30.

16

92. szám

2009. március

A pályázatok elbírálásánál előnyben részesülnek az egészséges, szépen
alakított, minőségi tálba ültetett, a bonszai stilisztikai jegyeit magánviselő növények. A kiegészítők használata nem kötelező, (pl.: bonszai
asztal, szuiszeki asztal, hangsúlyozó növény, stb.) de fokozhatják az
esztétikai élményt! Az adatlaphoz csatolt fotót, a kompozíció nézeti
oldaláról célszerű elkészíteni! A pályázati adatlap kitöltéseértelemszerűen történik, csak azt a sort kell kitölteni, amelyre a pályázat
vonatkozik! Az eredményesen pályázók írásban kapnak értesítést,
közöttük három díj kerül kiosztásra!

Jokoszó, Jamamoto-szan!
Isten hozta Jamamoto-szan!
A Magyar-Japán Baráti Társaság székesfehérvári klubja, a Városi könyvtárral
közösen, december 10-én, szervezte meg a „Japánban jártam…”
előadássorozatának decemberi programját. Ám ezúttal változtatni kellett a címen,ugyanis vendégünk Jamamoto Cugio-szan Oszakából érkezett, tehát rendhagyó
módon ezt a címet választottuk: „Japánból jöttem…” .

A magamfajta amatőr riporternek rémálma, ha beszélgető partnere sorozatosan,egyszerű tőmondatokban válaszol a feltett kérdésekre. Ez esetben ugyancsak nehéz
kerek, a jelenlévő hallgatóság számára érdekes, jó hangulatú beszélgetéstösszehozni. Ám ezúttal is szerencsém volt, hiszen a novemberi foglalkozásunkon
felkért, vendégkén jelenlévő, Jamamoto-szan közvetlen, igen jó humorú, szívesen
mesélő, anekdotázni szerető, szimpatikus 62 éves úr volt. A hallgatóság többször
tapssal jutalmazta válaszait. Az előadás derekán origamit csináltatott ahallgatósággal eredeti japán origami-papírból, melyet pillanatok alatt osztott szét, s17

92. szám

2009. március

közben ő derült rajta a legjobban. Jamamoto szan mindenki kedvence lett pillanatok
alatt.
– Arra a kérdésemre, tudja-e – hogy alig érkezett meg Fehérvárra, máris híresember lett, hiszen igen kellemesen írtak róla a FM. Hírlapban, a Fehérvári 7 Napban, és a mai napon ugyancsak a FM. Hírlapban Silye Sándor halmozta el
kérdéseivel:
Jamamoto-szan, a rá jellemző természetességgel, mosolyogva azt válaszolta, hogy acikkekről tud, elolvasni azonban nem tudta, ahhoz még keveset tud magyarul, éshíressé majd a munkájával szeretne válni.
– Megkértem Jamamoto-szant, meséljen magáról: hol él Japánban, mivel
foglalkozik?
Oszakában élek, korábban egy oszakai profi tollaslabda egyesületnek voltam azedzője, mesteredző, sőt az Olimpikonok Világszövetségének is munkatársa.
(Örömmel újságoltam Jamamoto-szannak, hogy volt szerencsém Oszakában járni,aDAI-ICHI Hotelban laktam és nagyon jól éreztem magamat az ő városában.)– Mennyire jelentős sport a tollaslabda Japánban? Mekkora a tömegbázisa?
Milyenek a feltételek e sporthoz?
Hazámban profikat edzettem, több mint 200 ezer igazolt versenyző él Japánban,
csak Oszakában 60 ezer igazolt tollaslabdázó van. Japánban népszerű sport a
tollaslabda. Nagyon jó feltétek között dolgozhatunk. Támogatóink azÖnkormányzatok, a nagyobb cégek és természetesen jelentős szponzorunk azÁllam.
– Ön sok helyen megfordult a világban, mennyire sikeres, mennyire elfogadott,mennyire népszerű a tollaslabda Amerikában, Európában?
Inkább az ázsiai helyzetről tudnék beszámolni, azt ismerem jobban, sokatedzősködtem például Nepálban, ahol szívesen dolgoztam. Amerikában inkább aklasszikus tenisz az uralkodó, s ott komoly pénzek forognak egy-egy nevesversenyen. Ez jellemző talán Nyugat-Európában is.
– Hogy került Magyarországra, mennyit tudott rólunk, magyarokról? Miért pont
Magyarország?
Bevallom, vajmi keveset tudtam Magyarországról. Annyit igen, hogy valahol KözépKelet Európában van. De többet tudtam a magyar zenéről, Lisztről, Kodályról,
Bartókról. Őket sokan ismerik Japánban. Aztán az Olimpikonok Világszövetségében
hallottam Magyarországról, s úgy döntöttem jövök.
– Mennyit tudott a magyar Tollaslabda Egyesületekről? Hol hallott először
Székesfehérvárról, a Bánhegyi Gábor vezette Albatoll Sport Egyesületről? Úgy
tudom a szövetség három egyesületet ajánlott Önnek? Miért Székesfehérvár?
Miután kapcsolatba kerültem a budapesti szövetséggel, három egyesületet
ajánlottak. A székesfehérvári egyesületről leírtak számomra igazán megnyerőek
voltak, s miután Bánhegyi Gábor úrral is beszéltem, egyértelművé vált, hogy
Székesfehérvárt választom. Nem bántam meg. Bánhegyi úr szeretné elérni, hogy
Fehérvár jelentős tollaslabda központtá váljon, különösen az utánpótlás tekintetében.
Nos, én ebben szeretnék maximálisan a segítségükre lenni. Mint említettem,
Oszakában profi egyesületeknél tevékenykedtem, ez napi nyolc órás edzéseket
jelentett, egészen más feltételek mellett, sajnos itt másfél óra áll rendelkezésünkre.

18

92. szám

2009. március– Körünkben köszönthetem Bánhegyi Gábor urat, a fehérvári Albatoll SE vezetőjét,és néhány tollaslabda-játékost is. Megkérném Bánhegyi úr, röviden beszélne Ön azegyesület helyzetéről? Milyen a kapcsolatuk az önkormányzattal, vannak-e
szponzoraik, van-e bázisintézményük? Megfelelőnek tartja-e egyesületük reklámpropaganda tevékenységét?
Nos, az önkormányzattal jó a kapcsolatunk, a szponzorok támogatása, hát,közismert. Célunk az eredményesség, a tollaslabda-sport fejlesztése, az utánpótlás
erősítése. Ám minden sportegyesület hatékony működéséhez elengedhetetlen, hogy
saját bázishelye legyen, ahol a folyamatos edzések feltétele biztosított, megfelelően
képzett edzők közreműködésével. Meggyőződésem, Jamamoto-szan jelentős
segítséget nyújt nekünk abban a három hónapban, amit velünk tölt. Ami a SE reklámpropaganda tevékenységét, ebbéli lehetőségeinket illeti, hatékonyabbá kell tenni,
intenzívebben kell keresnünk a megfelelő kapcsolatrendszereket, a fehérvári
sportszerető társadalom megnyerését, támogatásuk bővítését. Ezért is szívesen
jöttünk az Önök rendezvényére, és kísértük ide örömmel Jamamoto szant.
– Kedves Jamamoto-szan, Ön önzetlenül vállalta az Albatoll SE segítését. Minek
tekinti Ön ezt, küldetésnek, sportdiplomáciának?
Őszintén megmondom, még ezen nem gondolkodtam. Valahogy túl nagy szavaknak
tartom e két minősítést.. Nekem ez kihívás, magam vállalta feladat, melyet
tisztességgel el akarok végezni ebben a rövid három hónapban, melyet Fehérváron
fogok tölteni.
– Sikerült-e barátokat szerezni e rövid idő alatt? Volt-e ideje városnézésre,beletekinteni Fehérvár mindennapjaiba?
(Jamamoto arcán kedves mosoly.) Nos, igen rövid ideje vagyok még Fehérváron, ám
azt hiszem, nyugodtan mondhatom, hogy Bánhegyi úr barátságát sikerült elnyernem.
Tettem már sétát a városban, bevallom a Bory-várban még nem jártam.
– Úgy tudom, érdeklődik a magyar kultúra iránt? Látogatást tett a Vörösmarty
Színházban is? Sőt, azt is hallottam, hogy szívesen énekelne itt, valamelyik városi
kórusban?
Bárhol jártam, vagy járok a világban, feltétlen érdekel az ottani nép kultúrájának
számtalan szegmense. A színházi kultúra, a zenei kultúra. Mint említettem már,nagyon sok japán előtt nem ismeretlen Liszt, Bartók és Kodály munkássága.
Tisztelem a magyar muzsikusokat, a magyar zenét, a magyar népzenét, elsősorban
a klasszikusokat kedvelem. Ami a kórusban való éneklést illeti, már megtörtént.
Kórustaggá váltam. (Ragyogott Jamamoto arca!) Tudják, én keresztény vagyok, itt
ismeretségbe kerültem egyházi személyekkel, s ők lehetőséget adtak a kórusban
való énekléshez. (Jamamoto elkezdett dúdolni magyarul egy népdalt!)– Van-e tudomása arról, hogy kb. hány keresztény él Japánban és mely területénjellemző a kereszténység nagyobb jelenléte?
Tudomásom szerint kb. kétmillió keresztény él hazámban, és Japán valamennyi
régiójában megtalálhatók a keresztények. (Örömmel említettem meg Jamamotoszannak első japánnyelv tanáromat, Kanazava atyát, aki már igen korán, 1949-ben
Japánba utazott, hogy a japánok között híveket szerezzen a katolikus vallásnak.
Ennél azért sokkal szélesebb körű tevékenységet folytatott, a béke követeként hidat
vert Magyarország és Japán között a két nép, a két kultúra összekapcsolását

1992. szám

2009. március

szolgálta. Több mint három évtizedet töltött Japánban, főként Kanazava városában.
A város előtti tisztelgésül vette fel, kapta meg annak nevét.)– Meddig marad Magyarországon, ha hazatér, tartja-e majd a kapcsolatot afehérváriakkal?
2009 márciusáig maradok Fehérváron, illetve Magyarországon. Természetesenszívesen tartom majd a kapcsolatot a fehérváriakkal, ám ez rajtuk is múlik.
– Örömmel venné-e, ha egyszer Bánhegyi úr csapata az oszakai tollaslabdázókkal
vívna csatát, és segítségére lenne-e a fehérváriaknak?
Természetesen nagy örömömre szolgálna ez a viadal, és az is természetes volnarészemről, hogy a fehérváriak segítségére lennék.
Ezt követően Jamamoto-szan lehetőséget kért arra, hogy felfedje előttünk rövid itt
tartózkodása során nyert észrevételeit. Majd huncutul, zsebéből előszedet egy
cédulát, – ebből is láthattuk, hogy készült e találkozásra – és felsorolta néhány
észrevételét:
1. Itt, a szállodákban radiátorok vannak és azok kellemes meleget biztosítanak.
Náluk, Oszakában nincsenek radiátorok, ám vannak légkondicionáló
készülékek, melyek nyáron hűtenek, és télen meleget fújnak
2. Itt, a férfiak és nők nyíltan az utcán, vagy bárhol, egymás kezét fogják. Mi,
japánok szégyenlősek vagyunk, ezt nem merjük megtenni, csak nagy
titokban, (és huncutul mosolygott) ám azonnal elkapjuk kezünket, ha valakifeltűnik a láthatáron.
3. A magyar színházakban a földszinten hosszú sorok vannak, amelyek
kényelmetlenné teszik a sor közepére való bejutást, vagy kijutást. Különösen
kellemetlen, ha az ember későn érkezik. A japán színházakban rövid
széksorok vannak, bármikor bejöhet, kimehet, anélkül, hogy a többieket, vagy
az előadást kellemetlenül zavarná. Hozzátette - nagyot nevetve - hogy azért
ül, ha teheti emeletre, mert ott nem kell félnie, hogy az olyan alacsony
termetű, mint ő is, nem látja a produkciót, ha netán egy nagydarab emberülne éppen eléje.
4. Ugyancsak fura volt számára, a fordított közlekedésben részt venni, ha lelépa járdáról, mindig mondania kell magában, hogy most erre nézz, aztán arranézz.
5. Imád termálfürdőbe járni, Japánban erre bőven van lehetősége, imádja a 4048 fokos meleg fürdőket. Így hát, örömmel ment egy magyarországi
termálfürdőbe, ahol vidáman bemászott a medencébe, és csak kapkodta a
levegőt. Majd megfagyott, a víz csupán 32 fokos volt.
Mindezek után megemlítettem Jamamoto-szannak, hogy biztosítom, nemcsak
Bánhegyi Gábor barátságát nyerte el, hanem az itt lévő hallgatóság minden egyes
tagját immár barátjának tekintheti. Jamamoto-szan derűsen körbe nézett, meghajolt
és vidáman kérte a jelenlévőket:– Ha meglátnak a városban valahol, nyugodtan csapjanak a vállamra, és
mondják: Hello, Jamamoto!

20

92. szám

2009. március

Kedves Jamamoto-szan!
Köszönjük, hogy elfogadta meghívásunkat, örülünk, hogy vendégünk volt, köszönjük
Önnek ezt a vidám, kellemes estét.! Dómo arigató gozaimasz!
Szaranaru szeikó ga arimasz jó ni, mata Jamamoto-szan ga Hangarí de óku no
szubarasii keiken ga eraremasz jó ni, szoste kongo to mo nagaku go-kjórjoku
itadakemasz jó ni negatte orimasz.
Sok sikert és nagyon sok szép élményt kívánunk Magyarországon, és reméljük minél
tovább tart majd az együttműködésünk!
Jamamoto-szan, Szajónara!
Schwerlichovszky László
a Magyar-Japán Baráti Társaság székesfehérvári Klubja elnöke és
Király Róbert

Helyi csoportjaink és tagozataink életéb ől
Baja – új csoportunk alakult!
Nagy örömmel értesítünk mindenkit, hogy március 1-én megalakult a MagyarJapán Baráti Társaság bajai csoportja. Tucatnyian alapították meg a csoportot, ÓdorEndre kezdeményezésére. Kiderült, hogy a város több lakosa is kötődik Japánhoz,
akik most már egymással is felveszik a kapcsolatot, áprilistól pedig havi klubot
indítanak. Az alakuló ülésen jelen volt Bassa Zoltán, az MJBT főtitkára is, aki a
Társaság történetéről, tevékenységéről, szervezeti kérdéseiről tájékoztatta az
egybegyűlteket.

Hódmezővásárhely
Az MJBT vásárhelyi csoportja havonta egyszer Japán Klub néven tart nyílt
programot a helyi Művelődési Házban. A 2 órás program egyik felében mindig egyegy Japánnal kapcsolatos témáról tartok előadást. Januárban az idei évre tervezetteseményekről volt szó, majd azt követően Kiotó műemlékeiről tartottam vetítést.
Február 20-án pedig sor került az idei második összejövetelünkre, ami rendhagyóra
sikeredett. Ugyanis első alkalommal volt előadó vendégünk: Gálné Horváth Ildikó ahódmezővásárhelyi Németh László Gimnázium földrajz szakos tanára (aki MJBT tagis) 2007-ben a Japán Alapítvány jóvoltából részt vett egy 2 hetes körúton aszigetországban. Erről tartott fényképvetítéssel egybekötött beszámolót, ami olyanérdekesre sikeredett, hogy a Művelődési Ház zárórája miatt nem is jutott idő a
befejezésre.
A tavaszi első találkozónk március 20-án lesz, ezen Kiotó UNESCO
Világörökséghez tartozó műemlékeiről lesz kézi kamerás videó- és fotóvetítés. A
rákövetkező hónapban a most félbehagyott élménybeszámolót folytatja majd atanárnő.
A Társaság hódmezővásárhelyi csoportjának találkozóira a középiskolás
korosztálytól a nyugdíjasokig bezárólag, Japán érdekességei, kultúrája és nyelve
iránt érdeklődő vásárhelyi és környékbeli emberek járnak. (Időnként Szegedről és
Orosházáról is jönnek vendégek.) A létszám rendszeresen 5 és 15 fő között mozog,
kis számban megjelenő (5-10 fő) állandó tagokkal és változó számú néha-néhafeltűnő látogatókkal. A tagság néhány tagja részt vesz a weboldalunk21

92. szám

2009. március

szerkesztésében is. Az interneten naponta minimum 400(!) látogató olvassa azáltalunk írt, Japánhoz kapcsolódó híreket. http://oriens.hu/japanklub
Hegyi Attila, a hódmezővásárhelyi csoport vezetője

Győr
Március 3-án vendégünk lesz a baráti kapcsolatok révén Győrben tartózkodó
Akijama Masumi, aki papírhajtogatásokat fog bemutatni a könyvtár manga klubjában.
Április 11-én a Himiko táncegyüttes lép fel intézményünk József AttilaMűvelődési Házában. Az eseményben örömteli, hogy az együttes az öt évvel ezelőtti
sikeres szereplésükre emlékezve kérte a győri helyszínt.
Májusban a manga és anime kedvelők lapjában, a Mondóban jelenik meg
Horváth Ferenc írása Japán szellemi és lelki értékeiről, melyet egy későbbi számban
az MJBT győri csoport eddigi életének bemutatása követ.
Június 4-8-ig a 19. Győri Általános Vásárban egy szépen kialakított
pavilonban fogadjuk a japán önkéntesek bemutatkozásait, műsorait a jubileumi év
keretében.
Horváth Ferenc,az MJBT győri klubjának vezetője

KecskemétŐexcellenciája Nabekura Sinicsi, Japán rendkívüli és meghatalmazott
nagykövete, és felesége meghívásának eleget téve 2009. február 3-ánmunkaebéden vett részt a nagykövetségi rezidencián Kecskemét polgármestere, Dr.
Zombor Gábor és felesége, valamint Király József, a Kecskemét-Aomori Baráti Kör
elnöke, és Irsa Katalin, a Kör alelnöke.
A találkozó témája volt Kecskemét és Aomori város partnerkapcsolata,
valamint az, hogy a japán-magyar diplomáciai kapcsolatok felvételének 140-ik,újrafelvételének pedig 50-ik évfordulójáról megemlékező idei ünnepségsorozathoz
Kecskemét városa és a Baráti Kör is kapcsolódni kíván. Ennek alkalmából, valamint
a két város partnerkapcsolatának 15-ik évfordulója kapcsán Kecskemét meghívja
Aomori hivatalos küldöttségét a Város Napjára, 2009. október 2-ára. A látogatásmegszervezéséhez és lebonyolításához nagy segítséget nyújt a Kecskemét-Aomori
Baráti Kör.
Király József, a Kecskemét-Aomori Baráti Kör elnöke

Székesfehérvár
Író-olvasótalálkozó Székesfehérváron
2009-benünnepeljük
azOsztrák-Magyar
MonarchiaésJapán
kapcsolatfelvételének 140., és a kapcsolat újrafelvételének 50.évfordulóját.
Szeretném, ha mi székesfehérváriak is megemlékeznénk ezen évfordulókról.
A Magyar-Japán Baráti Társaság székesfehérvári klubja 2009. éviprogramjait ezen évfordulóknak kívánja szentelni. Ennek jegyében 2009. február 13án a Városi Könyvtár Budai úti tagkönyvtárával közösen, író-olvasó találkozót
szerveztünk. Bemutatásra került Dr. Umemura Juko ,zongoraművész, tanár,történész, diplomata, az ELTE Bölcsészettudományi Kara, japán tanszékének
vezető-helyettesének, Imaoka Dszúicsiróról, az első, Magyarországon híressé vált22

92. szám

2009. március

tudósról,kutatóról írt, „ A Japán-tengertől a Duna-partig” című könyve. A rendkívül
sokoldalú japán írónőt és könyvét Dr.Vihar Judit tanszékvezető, a Magyar-Japán
Baráti Társaság elnöke mutatta be.

A rendkívül kellemes esten, sok érdekes dolgot tudtunk meg Imaoka
viszontagságos életéről, arról a tudósról, aki lefektette a japán-magyar diplomáciai
kapcsolatok alapját, amelyet 1938-ban Hadzsime Macumija és gr.Teleki Pál írt alá.
Emellett elsőként készített japán-magyar nagyszótárt, magyar irodalomtörténetet a
Halotti beszédről a 20. század elejéig. Rengeteget fordított, többek között Madách:Az ember tragédiája, Petőfi: János vitéz című munkáját. Számos Petőfi, Arany,
Kölcsey, és Vörösmarty költeményt ültetett át japánra. Ő készített elsőnek japánok
számára magyar nyelvtant is. Centrál kávéházi törzshelyén a jubileumi évben,társaságunk emléktáblát kíván elhelyezni.
Imaoka Dzsúicsiró (1888-1973), aki az 1920-as években kilenc éven át
Budapesten élt. Kitűnően elsajátította a magyar nyelvet, jól érezte magát itt, és igennépszerű lett előadásai révén. Baráti kapcsolatba került az akkori magyar társadalom
jeles tagjaival, s gazdag tapasztalatot szerzett Magyarországról. A magyar-japán
kapcsolatok történetében sokszor említették a nevét, de hiteles életrajza, itteni ésotthoni működésének részletes ismertetése most először lát napvilágot. Milyen
kapcsolat fűzte Imaokát Horthy kormányzóhoz? Mit írt neki például Bethlen István
miniszterelnök, Klebelsberg Kunó miniszter vagy Szabó Lőrinc? Hagyatékából mostkerülnek a nyilvánosság elé először ezek az érdekes levelek. Imaoka Japánban
Magyarország szószólója lett. A II. világháború előtt kulturális egyezményt kötött akét ország, ezután katonai szövetségre is léptek. A japán közvélemény akkor nagy
figyelemmel kísérte a fejleményeket. Megtudhatjuk, hogy Imaoka tevékenysége
hatására milyen kép alakult ki akkor Magyarországról, és az miképpen formálta ajapán emberek elképzelését a magyarokról. A hidegháború korszakában az 1956-os
forradalom és szabadságharc kapcsán újra fontos szerep jutott Imaokának. Ő
fektette le a két ország most gyümölcsöző kapcsolatainak alapkövét. Imaoka
Dzsúicsirónak Magyarország volt a második hazája. Az ő rendkívüli és izgalmas

2392. szám

2009. márciusélettörténetét mutatja be e kötet, új forrásokat felhasználva. Japán iránt jobban és
kevésbé érdeklődőknek egyaránt ajánljuk e könyvet, hogy jobban megismerhessék atávoli szigetország magyar vonatkozásait. A hallgatóság egyhangúlag kellemesestének minősítette e programunkat. Akik jelen voltak, különös élményekben voltrészük. Két nagyszerű ember tolmácsolásában, egy különös japán ember, tudós,
kutató életútját ismerhettük meg. Köszönjük.
Schwerlichovszky László,
a Magyar-Japán Baráti Társaság székesfehérvári Klubja elnöke

A Haiku klub téli terméséből
Tél festővásznánfehér fantomként látom
leheletemet.
(Domonkos Marcell)

A Haiku Klub soron következő összejövetele április 24-én pénteken
lesz. A részletekért Vihar Juditnál lehet érdeklődni áprilisban.
Köszönjük az e számunkban megjelent fotókat Szende Györgyinek, Borsányi
Klárának, Eschbach-Szabó Viktóriának!
Kérjük azokat a Tagtársainkat, akik a továbbiakban nem postán, hanem
elektronikus úton kérik Hírlevelünket (pdf formátum, Acrobat Reader programmal
megnyitható), hogy jelezzék ezt a zeno71@freemail.hu címen nevükkel ésemail-címükkel. Elektronikus formában szebbek (színesek) a fényképek! Aki felszeretne iratkozni naprakész e-mail levelezőlistánkra, az
mjbt-subscribe@yahoogroups.com címre írjon levelet!
A Hírlevél következő száma júniusban jelenik meg. Írásaikat, hozzászólásaikat
május
20-ig
várjuk,amelyeket
elküldhetnek
Bassa
Zoltánnak(zeno71@freemail.huvagy Vihar Juditnak postán (1071 Budapest VII. Damjanich
26/B vagy e-mailen: jvihar@ludens.elte.hu). Aki fel szeretne iratkozni naprakész email levelezőlistánkra, az mjbt-subscribe@yahoogroups.com címre írjon levelet!
Honlapunk: http://mjbt.mjgk.com
HÍRLEVÉL – megjelenik negyedévente. Alapította: Szentirmai József. Kiadja aMagyar–Japán Baráti Társaság (Nemzetek Háza, Budapest, VI. Bajza u. 54. I. em.)Társaságunk köszöni a Subaru-t is értékesítő EmilFrey autókereskedő cég támogatását!

24